钦定古今图书集成/历象汇编/庶征典/第101卷 > 春秋四传 > 《江浙廉访司弭菑记》元·杨维桢
## 钦定古今图书集成/历象汇编/庶征典/第101卷 > 春秋四传 > 《江浙廉访司弭菑记》元·杨维桢

至正二年四月一日，杭城《火菑》作于车桥，火流如“乌”，
宇如冲所指即炎势且偪。西湖书院在官，工徒奔
走莫遑救。肃政司在院东，于是宪副高昌干奕公、覃
怀李公、宪佥大名韩公、知事广平张公、照磨睢阳张
公齐面火叩首曰：“宁焚予躬，勿民灾也。”言一脱口，风
从西北转东南，若有神帜煽而返者，郁攸焰及院北
垣，即销灭沈去，若金支赤盖渡河而溺也。繇是院与
司皆安堵如故，而城郭郊保，赖以安全。院之山长毗
陵钱琼，偕城中高年寻于西湖之阴，请纪其事，辞弗
获，则为之言曰：“甚矣哉，天之以火警人也。敏矣哉，人
之以心回天也。当郁攸之势，卷土而至，虽水犀百万
之兵，莫能敌也。而宪府官并心一念，辜及于躬，忧及
乎民，而反风息火之应，捷于影响。《子产》曰：‘天道远，人
道迩’。”人遂以天为虚无旷邈，不与人接，不知其远者，
在其道之迩者耳。吾观刘昆一念之仁，返风灭火。宋
璟都督广州，民居无延毁，且为纪颂。今风纪者之德，
为出政之本，足以回天弭变，于是乎知有天道，固宜
谨录其官氏，登诸贞石，以风励有民社者，使知人之
感天者至敏，而天之应人者“至近不远也”，于是乎《书》。